OpenLLM-France/wikimedia huggingface dataset:
# Hana Janků

Hana Janků, o Hana Svobodová (Brno, 25 d'octubre de 1940 - Viena, 28 d'abril de 1995), fou una soprano d'òpera txeca de renom internacional.
Va estudiar amb Jaroslav Kvapil a la seva ciutat natal abans de debutar en l'òpera professional a l'Òpera de Brno a Lucerna de Vítězslav Novák. Es va convertir en cantant principal a l'Opéra national du Rhin i a la Deutsche Oper am Rhein. Va fer el debut a La Scala el 1967 i a la Deutsche Oper Berlin el 1970. També va treballar com a artista convidada amb altres teatres d'òpera importants, inclosa l'Òpera de l'Estat de Viena, l'Òpera Estatal d'Hamburg i el Teatro Colón. Va ser especialment admirada per la seva representació del paper protagonista de Turandot de Giacomo Puccini. Va morir a Viena però va ser enterrada a Brno.
La temporada 1964-1965 va actuar a Rusalka i Jenůfa al Gran Teatre del Liceu només amb 24 anys i encara amb el nom de Hana Svobodova.

## Referències

* ↑ Montsalvatge, Xavier. «Presentación de la compañía checa en «Rusalka», la poemática ópera de Dvorak» (en castellà). La Vanguardia. [Consulta: 22 octubre 2019].
# Adobe Distiller

Adobe Acrobat Distiller és un programa d'ordinador per convertir documents de format de PostScript a PDF (Format de Document Portàtil), el format natiu de la família de productes Adobe Acrobat. Fou venut per primera vegada com a component d'Acrobat en 1993. Acrobat4, en 1999, va afegir preset arxius de configuració a Distiller, i Acrobat 5, en 2001, millorà l'administració de color. Originalment una aplicació separada, Distiller finalment acabà incorporant-se a un controlador d'impressora per a crear arxius de PDF que conservava l'aspecte imprès de documents d'altres aplicacions.
Un producte d'Adobe relacionat, Acrobat Distiller Server, va ser llançat en 2000 i proporcionava l'habilitat d'actuar conversió de Postdata e gran volum a formats de PDF a través d'una arquitectura centralitzada client-servidor. En 2013, Distiller Server fou descontinuat en favor del component de Generador de PDF d'Adobe LiveCycle.

## Referències

* ↑ Zipper, Bernd (March 5, 2003), PDF Workflow: Doing It Your Way, Planet PDF, <http://www.planetpdf.com/creative/article.asp?ContentID=6651> Arxivat de febrer 24, 2014, a Wayback Machine..
* ↑ Markoff, John (June 16, 1993), "Company News: Adobe Ships Acrobat Amid High Hopes", New York Times, <https://www.nytimes.com/1993/06/16/business/company-news-adobe-ships-acrobat-amid-high-hopes.html>.
* ↑ The history of PDF, prepressure.com, August 9, 2013, <http://www.prepressure.com/pdf/basics/history>.
* ↑ Arah, Tom (January 20, 2005), "Adobe Acrobat 7 review", PCPro, <http://www.pcpro.co.uk/reviews/developer-tools/68246/adobe-acrobat-7> Arxivat de febrer 28, 2014, a Wayback Machine.
* ↑ Adobe Announces Availability of Acrobat Distiller Server Arxivat 2017-11-10 a Wayback Machine., LinuxToday, June 19, 2000.
* ↑ Adobe Distiller Server 8 / FAQ Arxivat August 22, 2013, a Wayback Machine., retrieved 2013-08-17.
# Redbridge

Redbridge és un districte londinenc de les àrees conegudes com a Nord-est de Londres i Exterior de Londres. El districte de Redbridge està format pels següents barris:
| Aldborough Hatch Aldersbrook Barkingside Clayhall Cranbrook Fairlop Fullwell Cross | Gants Hill Goodmayes Hainault Ilford Little Heath Loxford Newbury Park | Redbridge Seven Kings Snaresbrook South Woodford Wanstead Woodford Woodford Bridge Woodford Green |
# Port d'Elat

El Port de Eilat (en hebreu: נמל אילת) És l'únic port israelià de la Mar Roja, està situat en l'extrem nord del Golf de Àqaba. El port de Elat és gestionat per l'Autoritat Portuària d'Israel, va ser inaugurat en 1947 i actualment es fa servir principalment per al comerç amb els països de l'Extrem Orient. Permet la navegació israeliana per arribar a l'oceà Índic sense haver de navegar a través del Canal de Suez. Els bloquejos navals egipcis dels Estrets de Tiran que controlen l'accés a Elat van ocupar un lloc destacat en els esdeveniments que van donar lloc a dos importants conflictes àraboisraelians: la Guerra del Sinaí i la Guerra dels Sis Dies.
# Can Baró de la Cabreta

Can Baró de la Cabreta és una obra de Sant Pere de Ribes (Garraf) protegida com a Bé Cultural d'Interès Local.

## Descripció

Masia situada al sud del nucli de Ribes, sobre l'autòdrom de Rocamar. És un edifici aïllat que es troba constituït per diversos cossos superposats. Al centre del conjunt destaca el volum principal, de planta baixa, dos pisos i golfes i la coberta a dues vessants amb el carener perpendicular a la façana. S'hi accedeix des de la façana de garbí per un portal d'arc escarser arrebossat amb brancals de pedra, sobre el que hi ha una finestra d'arc pla arrebossat. La façana de xaloc presenta un finestral d'arc pla arrebossat per pis, els superiors amb sortida a un balcó de baranes forjades i ampits motllurats. La resta de la façana queda tapada per un cos adossat de planta baixa i dos pisos amb la coberta a tres vessants. A la seva façana de garbí hi ha un portal d'arc escarser (on s'hi guarda el carro antic) i, seguint el mateix eix, un finestral d'arc escarser i un altre d'arc pla. Davant d'aquest cos n'hi ha adossat un altre d'un sol nivell, sobre el qual hi ha una terrassa transitable a la que s'accedeix des de l'anterior. Seguint amb el volum principal, pràcticament no té obertures a la resta de façanes. Des del nivell de les golfes s'accedeix a la terrassa que hi ha sobre el cos de garbí, entorn el qual s'observen diverses espitlleres. Aquest volum queda envoltat per un cos d'un sol nivell d'alçat i coberta a una vessant, excepte a la façana de garbí, on hi ha el segon volum. Aquest és de planta baixa i pis i té la coberta a dues vessants amb el carener paral·lel a la façana. S'hi accedeix per un portal d'arc escarser arrebossat, al voltant del qual hi ha diverses finestres d'arc pla arrebossat. El revestiment dels murs es manté arrebossat. A migdia hi ha un baluard que tanca la part frontal de la casa, obert amb una portalada coberta. Al mur de la finca hi ha un antic aljub.

## Història

Al cadastre de l'any 1764 hi figura un tal Joseph Llopis dit Baró de la Cabreta. És probable que fos ell qui donà la denominació actual de la masia. Més endavant, tal com consta en el llibre d'Apeo de l'any 1847, pertanyia a l'Eloy Llopis.

## Referències

* 1 2 «Can Baró de la Cabreta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* 1 2 Can Baró de la Cabreta, Mapa de patrimoni cultural de la Diputació de Barcelona
# Sidneyia inexpectans

Sidneyia inexpectans és una espècie extinta d'artròpode que es coneix a partir de fòssils trobats en la formació cambriana dels esquists Burgess Shale de la Colúmbia Britànica. Se sol considerar que Sidneyia està estretament relacionada amb els quelicerats, però la seva posició exacta en relació amb aquest grup encara no està clara.
Sidneyia inexpectans va ser descobert el 1910 durant el primer dia d'exploració de Charles Walcott en Burgess Shale. El nom al·ludeix del seu fill gran, Sidney, que havia ajudat a localitzar el lloc i recollir la mostra. El nom de l'espècie, inexpectans, significa "inesperat". S'han documentat uns 200 exemplars.

## Característiques

Sidneyia inexpectans mesura de 51 a 130 mm de llarg i és un dels artròpodes més grans trobats en aquest lloc. Es creu que va ser un carnívor bentònic que caminava pel fons de la mar a la recerca de preses de closca dura. El contingut estomacal va revelar que s'alimentaven de Hyolitha (mol·lusc) i de petits crustacis i trilobits.

## Referències

* ↑ Bruton, D. L. (1981). The arthropod Sidneyia inexpectans, Middle Cambrian, Burgess Shale, British Columbia. Philosophical Transactions de la Royal Society B: Biological Sciences, 295: 619-653.
* ↑ Royal Ontario Museum and Parks. «The Burgess Shale» (en anglès), 10-06-2011. Arxivat de l'original el 2021-03-09. [Consulta: 3 gener 2021].
* ↑ Caron, J. -B.; Jackson, D. A. (2006). Taphonomy of the Greater Phyllopod Bed community, Burgess Shale. Palaios, 21 (5): 451–465.
# Halloween (desambiguació)

«Halloween» té aquests significats:
# (2020) Ukko

(2020) Ukko és un asteroide del cinturó principal descobert per l'astrònom Yrjö Väisälä en 1936 des de l'observatori d'Iso-Heikkilä, Turku, Finlàndia.
Porta el seu nom en honor d'Ukko, el déu suprem de la mitologia finesa, mestre dels trons i els llampecs (equivalent al déu Thor dels vikings i al Zeus grec).
(2020) Ukko pertany a la família Eos.
S'estima que té un diàmetre de 21,52 ± 1,8 km. La seva distància mínima d'intersecció de l'òrbita terrestre és d'1,83312 ua. El seu T$_J$ és de 3,214.
Les observacions fotomètriques recollides d'aquest asteroide mostren un període de rotació de 25,47 hores, amb una variació de lluentor de 11,2 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# Ramona de Montcada

Ramona de Montcada va ser una dama catalana de la baixa edat mitjana.

## Orígens familiars

Era filla de Ramon II de Montcada, dit el Jove, i de Galbors, segurament procedent del llinatge dels vescomtes de Bas.
| 8. Guillem Ramon I de Montcada | 8. Guillem Ramon I de Montcada | 8. Guillem Ramon I de Montcada | 8. Guillem Ramon I de Montcada | | | |
| | | | | | | | | 4. Ramon I de Montcada | 4. Ramon I de Montcada | 4. Ramon I de Montcada | 4. Ramon I de Montcada | | | | | | |
| | | | | | | | | | | | 18. Berenguer I de Montcada | 18. Berenguer I de Montcada | 18. Berenguer I de Montcada | 18. Berenguer I de Montcada |
| | | | 9. Beatriu de Montcada | 9. Beatriu de Montcada | 9. Beatriu de Montcada | 9. Beatriu de Montcada | | | |
| | | | 19. Ermessenda | 19. Ermessenda | 19. Ermessenda | 19. Ermessenda |
| 2. Ramon II de Montcada | 2. Ramon II de Montcada | 2. Ramon II de Montcada | 2. Ramon II de Montcada | | | | | | | | | |
| | | | | | | 5. Ramona (de Tornamira?) | 5. Ramona (de Tornamira?) | 5. Ramona (de Tornamira?) | 5. Ramona (de Tornamira?) | | | | | | |
| | | | | | | | | | | | | | | 1. Ramona de Montcada | 1. Ramona de Montcada | 1. Ramona de Montcada | 1. Ramona de Montcada |
| | | | | | | | | | | | | | | | | | | 3. Galbors | 3. Galbors | 3. Galbors | 3. Galbors |

## Núpcies i descendents

Es va casar amb Guerau V de Cabrera, amb qui va tenir dos fills i una filla:
* Guerau VI de Cabrera, a qui traspassà el títol de vescomte a la seva mort.
* Ramon de Cabrera, qui el 1242 rebria en testament el castell de la vila d'Anglès.
* Margarida de Cabrera, qui es va casar amb Dionís de Szepes, comte de Szepes, cavaller del seguici de la reina Violant d'Hongria.

## Referències

* ↑ «Història del castell d'Anglès». Jesús Roig i Grau. Arxivat de l'original el 2015-09-23. [Consulta: 14 setembre 2010].
* ↑ Fluvià i Escorsa, Armand «Hongria i Catalunya, set segles de bones relacions». Paratge. Societat Catalana deGeneaolgia, Heràldica, Sigil·lografia, Vexil·lologia i Nobiliària, pàg. 83-85 [Consulta: 4 gener 2016].
# Vita Heine

Vita Heine (Riga, Letònia, 21 de novembre de 1984) és una ciclista noruega, d'origen letó. Professional des del 2014 actualment milita a l'equip Massi Tactic.
Va participar en els Jocs Olímpics d'estiu de 2016, celebrats a Rio de Janeiro i ha guanyat el Campionat de Noruega de ciclisme en ruta en diverses ocasions.
Heine va competir per Letònia a la cursa de carretera femenina de l'UCI 2013 a Florència. Va obtenir la ciutadania noruega l'1 de juliol de 2014 i es va unir a Team Hitec Products, amb seu a Noruega, l'1 de setembre de 2014. L'any 2020 va fitxar per l'equip Massi Tactic UCI Women's Team, junt amb l'eslovena Spela Kern, la neerlandesa Maaike Coljé, la britànica Emma Grant i la canadenca Olivia Baril. El 2021 va guanyar la Copa d'Espanya.

## Palmarès

* 2016
** Campiona de Noruega en ruta
** Campiona de Noruega en contrarellotge
** 1a al NEA i vencedora de 2 etapes
** 1a al KZN Summers Series Race - Queen Nandi Challenge
** 1a al KZN Summers Series Race - Queen Sibiya Classic
* 2017
** Campiona de Noruega en ruta
** Campiona de Noruega en contrarellotge
* 2018
** Campiona de Noruega en ruta
* 2019
** Campiona de Noruega en contrarellotge
** 1r a la Chrono champenois
** 1r al Tour de Feminin-O cenu Českého Švýcarska i vencedor d'una etapa
** Vencedora d'una etapa de la Volta a Turíngia
* 2021
** Campiona de Noruega en ruta

## Referències

* ↑ «MASSI TACTIC WOMEN TEAM», 24-01-2021. Arxivat de l'original el 2021-01-24. [Consulta: 22 maig 2022].
* ↑ «Olympedia – Vita Heine». [Consulta: 22 maig 2022].
* ↑ «Cycling Museum - Vita HEINE». [Consulta: 22 maig 2022].
* ↑ «UCI World Championships». Arxivat de l'original el 2013-10-12. [Consulta: 22 maig 2022].
* ↑ Mathisen, Egil. «Vita Heine til Hitec Products» (en noruec bokmål). Arxivat de l'original el 2021-06-06. [Consulta: 22 maig 2022].
* ↑ «El Massi-Tactic ficha a cuatro europeas y una canadiense» (en castellà), 18-11-2020. [Consulta: 22 maig 2022].
* ↑ «Vita Heine gana la Copa de España Cofidis 2021» (en castellà), 27-04-2021. [Consulta: 22 maig 2022].
* ↑ «Vita Heine». [Consulta: 22 maig 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Placidochromis pallidus

Placidochromis pallidus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,8 cm de longitud total.

## Distribució geogràfica

Es troba al llac Malawi (Moçambic, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ca n'Esteve

* No s'ha de confondre amb Casa Esteve, Ca l'Estevet, o Ca l'Esteve.
«Ca n'Esteve» té aquests significats:
* Ca n'Esteve (Cervelló), mas al nucli de Cervelló (Baix Llobregat)
* Ca n'Esteve (Navès)
* Ca n'Esteve (Sant Aniol de Finestres), masia al municipi de Sant Aniol de Finestres a la comarca de la Garrotxa
* Ca n'Esteve de la Riera, lloc al municipi de Sant Llorenç d'Hortons (Alt Penedès)
# Simple Man

Simple Man és una cançó del grup estatunidenc Lynyrd Skynyrd pertanyent al seu àlbum de debut (pronunciat 'lĕh-'nérd 'skin-'nérd).
La cançó va sorgir pocs dies després de la mort de l'àvia de Ronnie Van Zant i la mare de Gary Rossington. Ambdós es van tancar en el pis de Van Zant per compartir històries i anècdotes sobre les seves respectives mares. Rossington va compondre una sèrie d'acords i Van Zant va començar a escriure lletres sobre els consells que les seves mares els havien donat durant anys.
El grup Shinedown va enregistrar una versió acústica pel seu àlbum de debut Leave a Whisper, i la banda Deftones la va incloure en una compilació titulada B-Sides & Rarities. La cançó també apareix en la banda sonora de la pel·lícula Gairebé famosos.

## Referències

* ↑ «Simple Man by Lynyrd Skynyrd» (en anglès). songfacts.com. [Consulta: 14 novembre 2011].
# Taymani

Taymani és una tribu de l'Afganistan, part del grup Aymak o Txahar Aymak, que viuen a la regió de Ghor (Gur o Gor).
Se suposa que la confederació dels Txahar Aymak es va formar vers el segle xviii, durant el període dels durrani, amb tribus autòctones del país i amb els hazares mongols oposats als turcmans.
# HD 269810

HD 269810 és una estrella blava del Gran Núvol de Magalhães; es tracta d'una de les estrelles amb major massa que s'han descobert a l'Univers mesurable, amb unes 150 masses solars.

## Referències

* ↑ «The O3 stars» (en anglès). Astrophysical Journal, 01-03-1982, pàg. 15–17. DOI: 10.1086/183747.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Arne Ardeberg «Spectrographic and photometric observations of supergiants and foreground stars, in the direction of the Large Magellanic Cloud». Astronomy and Astrophysics, 1972, pàg. 249–309.
* ↑ Bonanos, A. Z. [et al]. «WR 20a Is an Eclipsing Binary: Accurate Determination of Parameters for an Extremely Massive Wolf-Rayet System». Astrophysical Journal Letters, 611, 1, 2004, pàg. L33–L36. DOI: 10.1086/423671. arΧiv:astro-ph/0405338v2.
* ↑ Danforth, Charles W. [et al]. «An Atlas of Far Ultraviolet Spectroscopic Explorer Sight Lines toward the Magellanic Clouds». Astrophysical Journal Supplement, 139, 2002, pàg. 81–189. DOI: 10.1086/338239. arΧiv:astro-ph/0110515v1.

## Enllaços externs

* Big and Giant Stars: HDE 269810 (anglès)
* Heaviest Known Star Observed from Space (anglès)
* Type O2 Stars, tables (anglès)
* Cosmological Calibrators in the Magellanic Clouds and Stars in the Solar Neighborhood (anglès)
# Raoul Rigault

Raoul Georges Adolphe Rigault, nascut a París, on va morir el 24 de maig de 1871, fou una personalitat de la Comuna de París de 1871.

## Biografia

Fill d'un regidor a la prefectura del Sena, Raoul Rigault, batxiller en lletres i art-ciència, es preparà per a l'Escola Politècnica. Però al voltant de 1865, estava molt més interessat en els moviments blanquistes que en els seus estudis. La seva ambició és servir d'enllaç entre els treballadors i els estudiants. Va treballar a diversos diaris republicans.
Va ser detingut a principis de 1866, durant una reunió al Café Renaissance a Saint-Michel, acompanyat per Tridon, els germans Levraud, Da Costa, A. Verlière, Longuet, Genton, Protot, Largilière i Landowski. L'advocat Gustave Chaudey va ser el seu defensor.
El 1868, el llançament del seu diari ateu Le Dèmocritet li va valer tres mesos a la presó. (se li obriren dossiers a les comissaries i els informants de la policia).
Després de la revolució del 4 de setembre de 1870 i la proclamació de la República, es va convertir en comissari en cap de la policia política. Va prendre part en els aixecaments del 31 d'octubre de 1870 i del 22 de gener de 1871 contra el Govern de Defensa Nacional. Després del començament de l'aixecament comunalista, va ser nomenat el 20 de març al capdavant de la prefectura de policia. El 26 de març, va ser elegit al Consell de la Comuna pel districte VII. El 29 de març va ser nomenat cap del Comitè de Seguretat General. És el responsable de la detenció dels ostatges, entre ells Georges Darboy, arquebisbe de París, i nombroses incursions en les esglésies de la capital. El seu activisme, especialment contra els religiosos de París, li va valer haver d'abandonar la prefectura de la policia el 26 d'abril, però va ser nomenat procurador de la Comuna. Com a tal, va ordenar l'execució de Gustave Chaudey, que, com a tinent d'alcalde, havia ordenat a les tropes disparar contra els parisencs insurgents el 22 de gener de 1871. Vota a favor de la creació del Comitè de Salvació Pública.
Durant la setmana sagnant, el 24 de maig, lluità, amb l'uniforme complet, al Barri Llatí. Fou abatut a boca de canó per un oficial de Versalles que el prengué per un oficial comunard. Els soldats van despullar al seu cos dels objectes de valor mentre els transeünts l'ultratjaven.

## Referències

* 1 2 Auguste Lepage, Les cafés artistiques et littéraires de Paris, P. Boursin, 1882 (Llegiu un resum a Internet (francès)

## Bibliografia

* Bernard Noël, Dictionnaire de la Commune, Flammarion, collection Champs, 1978.

## Enllaços externs

* Retrat de Raoul Rigault Arxivat 2013-04-19 a Wayback Machine. (anglès)
# Placidochromis platyrhynchos

Placidochromis platyrhynchos és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba al llac Malawi (Malawi i Tanzània, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ca n'Estisora

Ca n'Estisora és una obra de Barcelona inclosa a l'Inventari del Patrimoni Arquitectònic de Catalunya.

## Descripció

Situada al districte número 5 de Sarrià-Sant Gervasi, pertanyent al sector de la Budellera, aquesta casa té un teulat de doble pendent, una façana amb gran balconada, un portal rectangular i una finestra.
L'estructura de la masia es divideix en planta baixa i primer pis. A un dels dos costats té un annex que fa d'habitatge, amb portal i finestra. A més,té un altre compartiment com a magatzem amb terrat. Disposa d'aigua de mina.

## Història

Aquesta masia s'havia anomenat abans Can Comellas, ja que a la segona meitat del segle xviii era propietat d'Anton Comellas, fill de Climent i de Rosaura Pujades, qui es casà amb Paula Civil. Anteriorment la família Comellas havia viscut a Can Basseda, que és a prop.
El 1817 es començà a dir "Ca n'Estisora", segons sembla per haver passat a ésser propietat d'un sastre. El 1880 la compra Llorenç Bosch, llavors propietat d'un sastre. El 1880 la compra Llorenç Bosch, propietari de la Budellera. Posteriorment va passar a propietat de l'Ajuntament de Barcelona, que va destinar la casa a habitatge per a guardes forestals i les seves famílies.
Actualment hi viu un guarda forestal, retirat, amb la seva família i es dedica a conrear l'hort de dues hectàrees, i ven les verdures i les flors al mercat de Vallvidriera.

## Referències

* 1 2 3 4 5 «Ca n'Estisora». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Serra d'en Calderó

La Serra d'en Calderó és una serra situada al municipi de Rocafort de Queralt (Conca de Barberà), amb una elevació màxima de 666,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya